Document ID: /roh_data/filtered/fineweb-2-filterrobots_roh.jsonl.gz/21547

Il chantun da Berna ha intercurì quant bleras scolaras e scolars ch’èn s’infectads cun corona durant las vacanzas da stad. Dad in test da massa cun passa 72'000 participants sajan 63 cas stads positivs. Quai ha communitgà l'uffizi da sanadad. Avant las vacanzas haja en media dà bun 10 cas. Quest svilup na fetschia dentant betg surstar. El correspundia numnadamain a l’augment da cas en general. I saja stà da quintar che la varianta Delta sa derasia grazia al traffic da vacanzas.
RTR novitads 10:00